फर्जी आतंकी साजिश मामला: ऑस्ट्रेलियाई क्रिकेटर उस्‍मान ख्वाजा का भाई फिर गिरफ्तार  
गवाह को प्रभावित करने के प्रयास में की गई है गिरफ्तारी
अर्सलान ने फर्जी आतंकी साजिश मामले में प्रतिद्वंद्वी को फंसाया था
अदालत ने उस समय अर्सलान को जमानत पर रिहा कर दिया था
ऑस्ट्रेलियाई टेस्ट क्रिकेटर उस्मान ख्वाजा (Usman Khawaja) के भाई पर शुक्रवार को उस मामले में एक गवाह को प्रभावित करने की कोशिश करने का आरोप लगाया गया, जिसमें उसने प्रेम त्रिकोण के अपने प्रतिद्वंद्वी को कथित तौर पर एक फर्जी आतंकी साजिश (fake terror plot) में फंसाया था. अर्सलान ख्वाजा को दिसंबर के शुरू में जालसाजी और न्याय में विघ्न डालने के आरोप में सिडनी की एक अदालत में पेश किया गया था और बाद में उसे जमानत पर रिहा कर दिया गया था. गौरतलब है कि ऑस्‍ट्रेलियाई क्रिकेट टीम के सदस्‍य उस्‍मान ख्‍वाजा का जन्‍म पाकिस्‍तान के इस्‍लामाबाद शहर में हुआ था. बाद में उनका परिवार ऑस्‍ट्रेलिया शिफ्ट हो गया था.
Cricket Poll: आपकी नजर में वर्ष 2018 के लिए कौन है पसंदीदा क्रिकेटर?
 न्यू साउथ वेल्स पुलिस की प्रवक्ता ने एएफपी से कहा कि उसे आतंकवाद निरोधक जांच में ‘‘गवाह को प्रभावित करने के कथित प्रयास' के बाद गुरुवार को फिर से गिरफ्तार कर लिया गया. ख्वाजा के 39 वर्षीय भाई पर जमानत की अपनी शर्तों का उल्लंघन करने और न्यायिक प्रक्रिया को प्रभावित करने का आरोप लगाया गया है. उसे जमानत देने से इनकार कर दिया गया. अगस्त में पुलिस ने श्रीलंकाई छात्र मोहम्मद कमर निजामुद्दीन को सिडनी में गिरफ्तार किया था.